
AFINITATILE POLITICE 
ALE LUI LUCIAN BLAGA 


Întrucât ne afăm în anul 
centenarului nașterii lui Lucian 
Blaga, e de folos să încercăm a 
clarifica și câteva aspecte 
privitoare la afinităţile sale 
politice, în privința cărora 
critica marxistă a ultimei 
jumătăți de veac a comis 
numeroase mistificări. O astfel 
de clarificare ne poate înlesni o 
mai dreaptă înțelegere a 
personalității și operei lui Blaga 
în raport cu atmosfera generală 
a epocii interbelice. 


Receptarea lui Blaga sub comuniști a 
cunoscut două etape mari: una de "înfierare” 
radicală și deci de scoatere a lui din circuitul 
valorilor publice (în anii '50), alta de "toleranță" 
mistificatoare (începând cu anii '60),cu insinuarea 
căel fusese, în fond, un intelectual laic șiun om de 
stânga, silit de contextul epocii să facă unele 
concesii "reacționarismului”, de care însă s-a 
delimitat la vreme, ajungând chiar la o apropiere 


de ideologia noului regim. Multe elemente 


biografice au fost tendențios interpretate în acest 
scop, dar mai ales îndepărtarea lui de mișcarea 
gândiristă și de celelalte forme ale 
"ortodoxismului” (școala lui Nae Ionescu, 
persiflată de Șerban Cioculescu prin eticheta de 
"trăirism”, sau spiritualismul legionar care, cu 
toate că s-a intersectat cu "gândirismul” și 
"trăismul”, nu poate fi confundat în totalitate cu 
vreunul dintre acestea). 

E adevărat că Blaga a avut uneori poziții 
ambigue, poate și din dorința unei superioare 
"autonomii" intelectuale, iar după 1948 a făcut 
unele mici compromisuri cu noul regim (fără a 
ajunge la ticăloşia colaboraţionistă a unor 
Sadoveanu, Arghezi sau Călinescu). Pe de altă 
parte, el a refuzat orice angajare politică efectivă, 
afinitățile lui pe această linie putând fi judecate 
numai în plan ideatic sau sentimental (cariera lui 
de diplomat nu implica decât obligaţii 
funcționărești și fidelitate față de interesele 
generale ale Statului. Român, dincolo de orice 
paitizanat politic). 

Totuşi, prin structură, formaţie şi mediile 
intelectuale în care s-a mișcat, el s-a aflat mai 
aproape de dreapta politică (definibilă prin 
naționalism, spiritualism şi tradiționalism). Ca și 
mai vechii dascăli ai Școlii Ardelene, ca şi 
conservatorii noştri din secolul al XIX-lea (inclusiv 

Eminescu), ca și principalii mentori interbelici ai 
"noii generaţii” (în frunte cu Nae Ionescu), Blaga 
se formase la școala culturii germane (fiindadeptul 
creator al expresionismului, curent de orientare 
nietzscheană și neoromantică, din care s-a născut, 
în mare, și ideologia național-socialistă). A rămas 
toată viața un filogerman, chiar dacă nu putea fi 
încântat de excesele ulterioare ale nazismului. Ca 
ardelean, el era deosebit de sensibil la problema 
națională. Prin tradiție familială, era legat de 
ortodoxie (și faptul că făcuse studii teologicenu se 
poate explica numai prin dorința -care a fost reală 
- de a scăpa de efectuarea stagiului militar). De 
altfel, se va afla printre cei care ver pune bazele 
ortodoxismului gândirist, rămânând colaborator 
al Gândirii din 1921 până în 1941, Printre prietenii 
săi cei mai apropiați s-au numărat ortodoxiști 
notorii precum Nichifor Crainic (directorul 
Gândirii între 1926-1944, principalul ideolog al 
mișcării), Al. Busuioceanu, Vasile Băncilă etc. 
Multe idei ortodoxe au fost topite în studiile și 

eseurile sale filosofice, chiar dacă nu cu rigoare 
teologică. Ela intuit şi a teorizat cel dintâi, în chip 
remarcabil, "sentimentul cosmi şi organic” al 
ortodoxiei, dimensiunea "mioritică” a spiritului 
românesc, originalitatea creatoare a Răsăritului 
creştin (tot ceea ce M. Eliade va sintetiza mai 
târziu sub denumirea de "creștinism cosmic”). A 
avut simpatie pentru misionarismul național- 
creștin (atât de profund ortodox) al 
legionarismului, aderând la asociația Prietenii 
Legiunii şi dedicându-i lui Comeliu Codreanu 
piesadeteatru Avram lancu (1934). Nus-a angajat 
în lupta legionară ("Fiual faptei nu sunt..."), dar 
i-a înțeles sensul și a fost solidar cu suferințele 
acestei generaţii martirizate, care la rândul ei a 
știut să-l prețuiască (cea mai bună carte despre 
Blaga a fost scrisă de Vasile Băncilă: Lucian 
Blaga, energie românească, apărată iniţial în 1938, 
iar de curând reeditată la Editura Marineasa din 
Timişoara). 


În ce priveşte îndepărtarea lui Blaga de 
gruparea gândiristă, el nu a făcut-o din motive 


politico-ideologice, ci dintr-un orgoliu lezat. Nu 


pronazismul hui Crainic (discutabil, de altfel, la 
autorul asprului rechizitoriu antinazist Rasă și 
religie, inclus în volumul Puncte cardinale în 
haos), ici prolegionarismul altor colaboratori ai 
revistei, nici autohtonismul ortodox militant al 
acesteian-au determinatreacția lui Blaga, ci critica 
pe care Dumitru Stăniloae (nu fără asentimentul 
tacital altora) a făcut-o unor puncte ale sistemului 
său filosofic (Pozitia d-hă Lucian Blaga faţă de 
creştinism şi ortodoxie), nu din dorința unui atac 
personal, cât în încercarea de a preveni anumite 
devieri dogmatice pe care "blagianismul” le putea 
genera în chiar mediile teologice. î 

Blaga nu s-a rupt brusc de Gândirea, în 
1940,cum s-atotrepetatîn bibliografia comunistă. 
În 1940 (când D. Stăniloae începe să-și publice 
viitoarea carte în paginile Telegrafului român) a 
fostnumai originea viitoarei rupturi (ce s-a produs 
definitiv abia în 1942, când cartea lui D. Stăniloae 
a apărut în volum și a fost bine primită în mediile ' 
gândiriste). Altminteri, 
Blaga îl elogiază fără 
rezerve pe Nichifor 
Crainic la primirea 
acestuia în Academie 
(1940), iar semnătura 
îiapre în Gândirea și în 
1941. E drept că apoi, 
scoțând în 1943 revista 
filosofică Saeculum, 
are nedrepte și repro- 
babilerăbufniri nu doar 
5 împotriva lui D. 

î Stăniloae (pamfletul 
De la cazul Grama la 
tipul Grama), dar. și 
împotriva lui Nichifor 
â Crainic (pamfletul 
Săpunul filosofic), care nu-l "atacase" niciodată. 
Blaga îl stigmatiza însă deopotrivă și pe. 
raţionalistul C. Rădulescu-Motru (rebotezat cinic 
"Constantin Mortu"), care-i criticase, din altă 
perspectivă, ideile filosofice și-l "concurase” prin 
cartea Românismul sau catehismul unei noi 
spiritualităţi. De unde se vede că nu apartenența 
politică sau spirituală îl deranjape Blaga lacineva, 
ci faptul însuși de a-i fi criticat teoriile sau de a-i fi 
relativizat personalitatea. 

Iar dacă și mai târziu (după instaurarea 
comunismului) a comis unele "răutăți” la adresa 
unor colegi de generație și crez spiritual, ela făcu- 
t-o tot din orgoliu (sau alteori din teamă), nici- 
decum însă pentru că și-ar fi revizuit convingerile 
sau ar fi agreat vreo clipă tabăra călăilor care au 
ucis generația sa politică şi intelectuală. 

Blaga a fostun om de dreapta fără vocaţia 
angajării politice. Altminteri, ela împărtășit esențial 
spiritul și idealurile generației sale, în afara căreia 
nici n-ar putea fi închipuit. 

